تورکییه‌نین واشینگتون ائلچیسی سردار قیلیچ، آمریکا بیرلشمیش دؤلتلری پرزیدنتی دونالد ترامپین ۱۹۱۵ حادثه‌لری ایله باغلی آچیقلاماسینین اؤن‌یارغیلی و قبول ائدیلمز اولدوغونو بیلدیردی.
ائلچی قیلیچ، ترامپین ۱۹۱۵.جی ایلده‌کی حادثه‌لرله باغلی ایفاده‌لرینه، سوسیال پایلاشیم سایتی تویتر اوزرین‌دن جاواب وئردی.
قیلینج، آچیقلاماسین‌دا،
"باشقان ترامپین ۱۹۱۵ حادثه‌لری حاقین‌داکی اساس‌سیز ادعالار قونوسوندا وئردیگی آچیقلاما، ارمنی داشناک چته‌لرینین گؤرولمه‌میش ظلمونه معروض قالان یوز مینلرجه مسلمانین آجیلارینی یئنه گؤرمزدن گلمکده اولوب، اؤن‌یارغیلا قلمه آلینمیش‌دیر و تامامیله قبول ائدیلمزدیر" ایفاده‌سینی ایشلتدی.
آمریکا پرزیدنتی ترامپ، ارمنیلر طرفین‌دن ۱۹۱۵.جی ایل حادثه‌لرینین ایلدؤنومو اولاراق قبول ائدیلن ۲۴ آوریله دایر، ارمنیجه "بؤیوک فلاکت" معناسینا گلن "مدس یگرن" ایفاده‌سینی قوللامیشدی.
خاریجی ایشلر باخانلیغی دا یازی‌لی آچیقلامایلا ترامپا تپکی گؤسترمیش و "آمریکا پرزیدنتی ترامپین ۱۹۱۵ حادثه‌لرینه دایر ۲۴ آوریل ۲۰۱۹.جو ایل تاریخ‌لی آچیقلاماسینی رد ائدیریک. ارمنیلرین اویدوردوقلاری سوبژکتیو آنلاتینی تمل آلان بو آچیقلامانین هئچ بیر دگری یوخدور. تاریخین ایچ سیاسی ملاحظه‌لرله تحریف ائدیلمه‌سی اصلا قبول ائدیلمز" ایفاده‌سینی ایشلتمیشدی.
